
Ανακοίνωση Μετατροπής σε Ομόρρυθμη Εταιρεία της Εταιρείας Περιορισμένης Ευθύνης με την επωνυμία : ΝΙΚ. & ΒΑΣ. ΠΑΝ. ΤΣΑΚΙΡΗΣ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ και δ.τ.: Ν. & Β. AUTOCAR ΕΠΕ
Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΒΟΙΩΤΙΑΣ

Καταχώρισης στο Γενικό Εμπορικό Μητρώο (Γ.Ε.ΜΗ.), με βάση τις διατάξεις του Εμπορικού Νόμου, του Ν. 3419/2005 και του Ν.3583/2010, τροποποίηση της Εταιρείας Περιορισμένης Ευθύνης με την επωνυμία «ΝΙΚ. & ΒΑΣ. ΠΑΝ. ΤΣΑΚΙΡΗΣ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ», με τον διακριτικό τίτλο «Ν. & Β. AUTOCAR ΕΠΕ», και τον αριθμό ΓΕΜΗ 13644417000.


Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΒΟΙΩΤΙΑΣ

Την 24-12-2012 καταχωρήθηκε με Κωδικό Αριθμό Καταχώρησης 24920 στο Γενικό Εμπορικό Μητρώο (Γ.Ε.ΜΗ.) δια της υπηρεσίας ΓΕΜΗ του Επιμελητηρίου Βοιωτίας, το από 17-12-2012 τροποποιητικό καταστατικό της Εταιρείας Περιορισμένης Ευθύνης με την επωνυμία «ΝΙΚ. & ΒΑΣ. ΠΑΝ. ΤΣΑΚΙΡΗΣ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» με τον διακριτικό τίτλο «Ν. & Β. AUTOCAR ΕΠΕ»,  και τον αριθμό ΓΕΜΗ 13644417000 από την οποία προκύπτουν τα παρακάτω:

Η μετατροπή της Εταιρείας Περιορισμένης Ευθύνης σε Ομόρρυθμη Εταιρεία και συγκεκριμένα:
Οι εταίροι της εταιρείας Νικόλαος Τσακίρης του Παναγιώτη, επιχειρηματίας, με Α.Φ.Μ. 116893410 Δ.Ο.Υ. Θηβών, κάτοχος του με αριθμό Ρ278003/16-05-1994 δελτίου ταυτότητας και Βασίλειος Τσακίρης του Παναγιώτη, έμπορος, με Α.Φ.Μ. 116868056 Δ.Ο.Υ. Θηβών, κάτοχος του με αριθμό ΑΗ994870/26-10-2010 δελτίου ταυτότητας αποφασίζουν ομόφωνα την τροποποίηση της νομικής μορφής της εταιρείας από Εταιρεία Περιορισμένης Ευθύνης  σε Ομόρρυθμο εταιρεία η οποία διαμορφώνεται ως εξής :
Άρθρο 1:Η Επωνυμία της εταιρείας είναι ΝΙΚ. & ΒΑΣ. ΠΑΝ. ΤΣΑΚΙΡΗΣ & ΣΙΑ Ο.Ε. και διακριτικό τίτλο Ν. & Β. AUTOCAR Ο.Ε.
Άρθρο 2:Η έδρα της εταιρείας είναι ο Δήμος Θηβαίων του Νομού Βοιωτίας. Η εταιρεία μπορεί ύστερα από κοινή απόφαση των μελών της να ιδρύει γραφεία, υποκαταστήματα και πρακτορεία και σε άλλες πόλεις της Ελλάδας και στο εξωτερικό.
Άρθρο 3: Σκοπός της συνιστώμενης εταιρείας είναι η Εμπορία-Αντιπροσωπεία καινούργιων και μεταχειρισμένων αυτοκινήτων-μηχανημάτων, ανταλλακτικών, λιπαντικών και ορυκτελαίων. Συνεργείο αυτοκινήτων, Service, Προμήθειες, Μεσιτείες, Ασφάλειες, καθώς και κάθε άλλη πράξη συναφής για την επίτευξη των ως άνω σκοπών της εταιρείας και εισαγωγές-εξαγωγές. Η αντιπροσώπευση οποιουδήποτε οίκου ημεδαπού ή αλλοδαπού κάθε είδους εμπορεύματος ομοίου ή παρεμφερούς προς το ανωτέρω. Η μίσθωση, αγορά και εκμίσθωση κτιρίων. Η επιλογή των μέσων προς εξυπηρέτηση του σκοπού της εταιρείας ανήκει και στα δύο (2) μέλη. Η απόκτηση μετοχών και εταιρικών μεριδίων εταιρειών στην Ελλάδα ή στο Εξωτερικό, η σύμπραξη με νομικά πρόσωπα ημεδαπά και αλλοδαπά και η συμμετοχή σε αυτά, η κοινοπρακτική άσκηση επιχειρήσεων με αυτά και η σύσταση από κοινού νέων νομικών προσώπων.
Άρθρο 4: Η διάρκεια της εταιρείας ορίζεται σε 20 χρόνια αρχίζει δε από την δημοσίευση του αρχικού καταστατικού στα βιβλία εταιρειών Πρωτοδικείου Θήβας. Η παραπάνω διάρκεια της εταιρείας μπορεί είτε να παραταθεί, είτε να συντομευτεί  με κοινή έγγραφη συμφωνία εταίρων , σύμφωνα με τις διατάξεις της νομοθεσίας.
Άρθρο 5:  Το κεφάλαιο της εταιρείας ορίζεται στο ποσό των εξήντα χιλιάδων ευρώ (60.000.00) και προέρχεται από το κεφάλαιο της ΝΙΚ. & ΒΑΣ. ΠΑΝ. ΤΣΑΚΙΡΗΣ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ, το οποίο σχηματίστηκε από τους εταίρους ως εξής: α) ο Νικόλαος Τσακίρης κατέβαλε το ποσό των τριάντα χιλιάδων ευρώ (30.000,00) και αποτελεί σε ποσοστό σε 50% του κεφαλαίου της εταιρείας και β) ο Βασίλειος Τσακίρης  κατέβαλε το ποσό των τριάντα χιλιάδων ευρώ (30.000,00) και αποτελεί σε ποσοστό σε 50% του κεφαλαίου της εταιρείας.
Άρθρο6: Οι εταίροι υποχρεούνται να καταβάλλουν κάθε δυνατή προσπάθεια για την ευόδωση του εταιρικού σκοπού και θα παρέχουν την προσωπική τους εργασία χωρίς αμοιβή.
Άρθρο 7: Εκπρόσωποι, διαχειριστές και ταμίες της εταιρείας ορίζονται από κοινού και οι δύο εταίροι ή ο καθένας χωριστά.
Άρθρο 8: Οι εταίροι υποχρεούνται να τηρούν τα από τον Νόμο οριζόμενα βιβλία και στοιχεία και να συντάσσουν ισολογισμό στο τέλος του έτους.
Άρθρο 9: Καθένας από τους εταίρους δικαιούται αυτοπροσώπως ή με ειδικό επαγγελματία να λαμβάνει γνώση της πορείας των εταιρικών υποθέσεων.
Άρθρο 10: Προσωπικές υποχρεώσεις των εταίρων προς οποιονδήποτε τρίτο δεν υποχρεώνουν την εταιρεία αλλά τον εταίρο που συναλλάχθηκε μαζί του. 
Άρθρο 11: Οι εταίροι μπορούν να πραγματοποιούν απολήψεις για την κάλυψη των αναγκών της με κοινή συμφωνία των εταίρων.
Άρθρο 12:Οι εταίροι μπορούν κατόπιν συμφωνίας μεταξύ τους να τροποποιούν το παρόν καταστατικό.
Άρθρο 13: Η εταιρεία λύεται στις ακόλουθες περιπτώσεις:
Α)αυτομάτως με την λήξη της διάρκειας της εκτός αν οι εταίροι ομόφωνα αποφασίσουν την παράταση της
Β) με καταγγελία από οποιονδήποτε εταίρο 
Γ) σε οποιονδήποτε χρόνο ( πρόωρα)
Άρθρο 14: Με την λύση της, η εταιρεία τίθεται σε εκκαθάριση και ορίζονται εκκαθαριστές της όλοι οι εταίροι της εταιρείας. Κατά την εκκαθάριση της εταιρείας που λύθηκε, εκποιείται όλη η περιουσία της και εξοφλούνται γενικά όλες οι υποχρεώσεις της εταιρείας.
Άρθρο 15: Σε περίπτωση θανάτου ενός των συμβαλλομένων η εταιρεία συνεχίζεται με τους μεταξύ των επιβιωσάντων εταίρων και των κληρονόμων του αποβιώσαντος.
Άρθρο16: Κάθε μονομερής πράξη του διαχειριστή, αντίθετη προς τις διατάξεις του νόμου και του παρόντος καταστατικού είναι άκυρη και δεν υποχρεώνει την εταιρεία ούτε τους εταίρους που δεν συνέπραξαν.
Άρθρο 17: Όλοι οι όροι του παρόντος είναι σημαντικοί και οποιαδήποτε τροποποίηση γίνεται με την έγγραφη συναίνεση όλων των μελών της εταιρείας



Λιβαδειά,  24/12/2012

